b"\n_START_ARTICLE_\nP\xc3\xa9ter Gul\xc3\xa1csi\n_START_SECTION_\nCarrera internacional\n_START_PARAGRAPH_\nEl maig de 2008, fou convocat per primer cop per Hongria tot i que va restar a la banqueta en un partit que acab\xc3\xa0 1\xe2\x80\x931 contra Cro\xc3\xa0cia_NEWLINE_P\xc3\xa9ter Gul\xc3\xa1csi fou l'heroi de la selecci\xc3\xb3 sub-21 d'Hongria a la tanda de penals del Campionat del M\xc3\xb3n de futbol Sub-20. En el partit pel tercer lloc entre Hongria i Costa Rica al Campionat del M\xc3\xb3n de futbol Sub-20 de 2009 va aturar tres penals de la tanda, cosa que va permetre el seu equip de guanyar la medalla de bronze._NEWLINE_El 4 de juny de 2012, fou convocat per S\xc3\xa1ndor Egerv\xc3\xa1ri amb la selecci\xc3\xb3 absoluta, per un partit amist\xc3\xb3s contra la Rep\xc3\xbablica d'Irlanda, tot i que no va arribar a jugar._NEWLINE_Gul\xc3\xa1csi va debutar amb la selecci\xc3\xb3 absoluta el 22 de maig de 2014 en un empat 2-2 contra Dinamarca. El 31 de maig de 2016 es va anunciar que el seleccionador Bernd Storck l'havia incl\xc3\xb2s en l'equip definitiu d'Hongria per disputar l'Eurocopa 2016."